
Ministru kabineta rīkojums Nr. 234
Rīgā 2026. gada 30. aprīlī (prot. Nr. 24 6. §)
Par valsts nekustamā īpašuma Vēsmas ielā 13, Jūrmalā, pārdošanu
· 1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē valsts nekustamo īpašumu (nekustamā īpašuma kadastra Nr. 1300 021 7618) – zemes vienību (zemes vienības kadastra apzīmējums 1300 021 7618) 0,5324 ha platībā un divas būves (būvju kadastra apzīmējumi 1300 021 7618 001 un 1300 021 7618 002) – Vēsmas ielā 13, Jūrmalā, kas ierakstīts zemesgrāmatā uz valsts vārda Veselības ministrijas personā.
· 2. Pircējs par nekustamo īpašumu maksā euro.
· 3. Veselības ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

